cometadata/datacite-titles-descriptions-related-identifiers huggingface dataset:
DOI: 10.14457/rmutp.res.2006.2
title: การศึกษาช่วงตัวแปรที่เหมาะสมในการชุบแข็ง และบำบัดเย็นเหล็กกล้าพีเอ็มเกรด เพื่อพัฒนาประสิทธิภาพแม่พิมพ์ตัด สำหรับการผลิตชิ้นส่วนในอุตสาหกรรม /
DOI: 10.14457/rmutsb.res.2006.2
title: การศึกษาคุณสมบัติที่พึงประสงค์และแนวโน้มความต้องการบัณฑิตทางบริหารธุรกิจ ระหว่างปี พ.ศ.2549-2551:กลุ่ม SMEs ในจังหวัดพระนครศรีอยุธยา
DOI: 10.14457/tu.the.2015.243
title: ความพึงพอใจของพนักงานต่อการบริหารทรัพยากรมนุษย์ของธุรกิจครอบครัวขนาดใหญ่: กรณีศึกษาบริษัทผู้ผลิตและจัดจำหน่ายเครื่องดื่ม

description: การวิจัยนี้มีวัตถุประสงค์ เพื่อศึกษาคุณลักษณะของระบบการบริหารทรัพยากรมนุษย์ของธุรกิจครอบครัวขนาดใหญ่ และเพื่อศึกษาความพึงพอใจของพนักงานที่ไม่ใช่บุคคลในครอบครัว ที่มีต่อนโยบายการบริหารทรัพยากรมนุษย์ของธุรกิจครอบครัวขนาดใหญ่ในยุคการแข่งขัน แยกเป็น 6 ด้าน คือ การสรรหาและว่าจ้าง การบริหารค่าตอบแทน การฝึกอบรมและพัฒนา การบริหารผลการปฏิบัติงาน การวางแผนความก้าวหน้าในอาชีพ และความมั่งคงในงาน ซึ่งประชากรที่ใช้ในการวิจัย คือ พนักงานระดับปฏิบัติการ และพนักงานบริหารระดับกลาง จำนวน 400 คน (แบบสอบถาม) และการสัมภาษณ์ผู้ที่มีความรู้ความเข้าใจเกี่ยวกับนโยบายการบริหารทรัพยากรมนุษย์ของบริษัทกรณีศึกษา นำข้อมูลมาวิเคราะห์สถิติถดถอย (Regression Analysis) เพื่อหาค่าความสัมพันธ์ของตัวแปรต้น และตัวแปรตาม ผลการวิจัยพบว่าพนักงานมีระดับความพึงพอใจต่อนโยบายการบริหารทรัพยากรมนุษย์ของธุรกิจครอบครัวในระดับที่สูง และนโยบายการบริหารทรัพยากรมนุษย์ของธุรกิจครอบครัว ด้านการฝึกอบรมและพัฒนา ด้านความมั่นคงในงาน ด้านการวางแผนความก้าวหน้าในอาชีพ ด้านการบริหารค่าตอบแทน และด้านการสรรหาและว่าจ้างพนักงาน ส่งผลต่อความพึงพอใจของพนักงานที่ไม่ใช่บุคคลในครอบครัว อย่างมีนัยสำคัญทางสถิติ ที่ระดับความเชื่อมั่น 0.05
DOI: 10.14457/tu.the.2015.244
title: กลวิธีการถ่ายทอดทางสังคมในองค์การที่ส่งผลต่อพฤติกรรมการเป็นสมาชิกที่ดีขององค์การของพนักงานระดับปฏิบัติการในธุรกิจโรงแรม

description: การศึกษาวิจัยเรื่อง “กลวิธีการถ่ายทอดทางสังคมในองค์การที่ส่งผลต่อพฤติกรรมการเป็นสมาชิกที่ดีขององค์การของพนักงานระดับปฏิบัติการในธุรกิจโรงแรม” เป็นการวิจัยเชิงปริมาณ มีวัตถุประสงค์ 1) เพื่อศึกษาความสัมพันธ์ระหว่างกลวิธีการถ่ายทอดทางสังคมในองค์การกับความผูกพันต่อองค์การด้านอารมณ์ความรู้สึก (ด้านจิตใจ) 2) เพื่อศึกษาความสัมพันธ์ระหว่างความผูกพันต่อองค์การด้านอารมณ์ความรู้สึก (ด้านจิตใจ) กับพฤติกรรมการเป็นสมาชิกที่ดีขององค์การ 3) เพื่อศึกษาความแตกต่างของพนักงานระดับปฏิบัติการในธุรกิจโรงแรมในเรื่องสังกัดกลุ่มงานที่มีผลต่อความผูกพันต่อองค์การด้านอารมณ์ความรู้สึก (ด้านจิตใจ) และพฤติกรรมการเป็นสมาชิกที่ดีขององค์การ และ 4) เพื่อศึกษาอิทธิพลของกลวิธีการถ่ายทอดทางสังคมในองค์การที่ส่งผลต่อพฤติกรรมการเป็นสมาชิกที่ดีขององค์การของพนักงานระดับปฏิบัติการในธุรกิจโรงแรม   กลุ่มตัวอย่างที่ใช่ในการศึกษาวิจัยครั้งนี้เป็นพนักงานระดับปฏิบัติการในธุรกิจโรงแรมระดับ  5  ดาวแห่งหนึ่งในกรุงเทพมหานคร จำนวน 300 คน โดยใช้แบบสอบถามเป็นเครื่องมือในการวิจัยซึ่งมีข้อคำถามทั้งหมด  57  ข้อ   ซึ่งข้อคำถามทั้งหมดในแบบสอบถามได้ผ่านการตรวจสอบความเที่ยงตรงและข้อคำถามแต่ละข้อมีค่าความเชื่อมั่นของแบบสอบถาม  (ค่าสัมประสิทธิ์แอลฟา)   ไม่ต่ำกว่า 0.80  ในการศึกษาวิจัยครั้งนี้ ผู้วิจัยใช้โปรแกรม IBM SPSS Statistics Software Version 24 ในการวิเคราะห์ค่าสถิติเพื่ออธิบายข้อมูลทั่วไปของกลุ่มตัวอย่าง ด้วยค่าร้อยละ (Percentage) ค่าเฉลี่ย (Mean) ค่าความถี่ (Frequency) และค่าเบี่ยงเบนมาตรฐาน (Standard Deviation) และทดสอบสมมติฐานการวิจัยของตัวแปรที่ใช้ในการศึกษา ด้วยค่าสัมประสิทธิ์สหสัมพันธ์แบบเพียร์สัน (Pearson’s Product Moment Correlation) การวิเคราะห์ความแปรปรวนทางเดียว (One-way ANOVA) และการวิเคราะห์ความถดถอยพหุคูณแบบขั้น (Stepwise Multiple Regression Analysis)    จากการศึกษาสามารถสรุปผลการวิจัยได้ ดังนี้ 1) กลวิธีการถ่ายทอดทางสังคมในองค์การส่งผลต่อความผูกพันต่อองค์การด้านอารมณ์ความรู้สึก (ด้านจิตใจ) โดยมี 4 ลักษณะที่สามารถทำนายพฤติกรรมการเป็นสมาชิกที่ดีขององค์การได้ ร้อยละ 43.4 2) ความผูกพันต่อองค์การด้านอารมณ์ความรู้สึก (ด้านจิตใจ) ส่งผลต่อพฤติกรรมการเป็นสมาชิกที่ดีขององค์การ โดยความผูกพันต่อองค์การด้านอารมณ์ความรู้สึก (ด้านจิตใจ) สามารถทำนายพฤติกรรมการเป็นสมาชิกที่ดีขององค์การได้ ร้อยละ 57.0 3) พนักงานที่สังกัดกลุ่มงานต่างกัน มีความผูกพันต่อองค์การด้านอารมณ์ความรู้สึก (ด้านจิตใจ) และพฤติกรรมการเป็นสมาชิกที่ดีขององค์การไม่ต่างกัน และ 4) กลวิธีการถ่ายทอดทางสังคมในองค์การสามารถทำนายพฤติกรรมการเป็นสมาชิก ที่ดีขององค์การได้ โดยกลวิธีการถ่ายทอดทางสังคมในองค์การที่เหมาะสมในการทำนายพฤติกรรมการเป็นสมาชิกที่ดีขององค์การและได้รับคัดเลือกเข้าสู่สมการถดถอยมี 3 ตัวแปร ได้แก่ การถ่ายทอดทางสังคมแบบกลุ่ม/แบบรายบุคคล การถ่ายทอดทางสังคมแบบมีตัวแบบ/แบบไม่มีตัวแบบ และการถ่ายทอดทางสังคมแบบเป็นลำดับขั้นตอน/แบบไม่เป็นลำดับขั้นตอน โดยการถ่ายทอดทางสังคมทั้ง 3 รูปแบบนี้สามารถทำนายพฤติกรรมการเป็นสมาชิกที่ดีขององค์การได้ร้อยละ 70.8    โดยผลการศึกษาวิจัยครั้งนี้ ชี้ให้เห็นว่ากลวิธีการถ่ายทอดทางสังคมในองค์การมีความสำคัญอย่างยิ่งต่อการสร้างความผูกพันต่อองค์การและพฤติกรรมการเป็นสมาชิกที่ดีขององค์การให้เกิดขึ้นกับพนักงาน ดังนั้นองค์การจึงควรนำกลวิธีการถ่ายทอดทางสังคมในองค์การในลักษณะต่าง ๆ ไปปรับใช้ให้เหมาะสมและสอดคล้องกับพนักงานในองค์การ
DOI: 10.14457/tu.the.2015.245
title: คุณภาพชีวิตการทำงานของแรงงานต่างด้าวที่ทำงานรับใช้ในบ้าน

description: การศึกษาครั้งนี้มีวัตถุประสงค์เพื่ออธิบายคุณภาพชีวิตการทำงานในมุมมองของแรงงานต่างด้าวที่ทำงานรับใช้ในบ้าน และเพื่อศึกษาปัญหาจากการทำงานของแรงงานต่างด้าวที่ทำงานรับใช้ในบ้าน ผู้ให้ข้อมูลในการศึกษาครั้งนี้ คือ แรงงานต่างด้าวเพศหญิงสัญชาติลาว ที่ทำงานรับใช้ในบ้านในจังหวัดกรุงเทพฯ จำนวน 10 คน โดยใช้วิธีการสัมภาษณ์เชิงลึกในรูปแบบการสนทนาแบบกึ่งโครงสร้าง (Semi structured Conversation) ร่วมกับการสังเกต โดยองค์ประกอบที่ผู้วิจัยทำการศึกษาคุณภาพชีวิตการทำงานของแรงงานต่างด้าวที่ทำงานรับใช้ในบ้าน มี 5 ด้าน ประกอบด้วย 1) สถานภาพทางกฎหมาย 2) สมดุลชีวิตและการทำงาน 3) ชีวิตความเป็นอยู่ที่เหมาะสม 4) ค่าตอบแทนที่ยุติธรรมและเพียงพอ 5) อิสระในการติดต่อสื่อสารกับภายนอก ผลการศึกษาคุณภาพชีวิตการทำงาน พบว่า ในมุมมองแรงงานต่างด้าวที่ทำงานรับใช้ในบ้าน ส่วนใหญ่พวกเขารับรู้ว่าตนเองมีคุณภาพชีวิตการทำงานที่ดี ทั้งในด้านสมดุลชีวิตและการทำงาน ชีวิตความเป็นอยู่ที่เหมาะสม ค่าตอบแทนที่ยุติธรรมและเพียงพอ และอิสระในการติดต่อสื่อสารกับภายนอก แต่ในด้านสถานภาพทางกฎหมาย พบว่า พวกเขามีความยินดีที่จะทำงานแม้ว่าจะไม่มีใบอนุญาตทำงานอย่างถูกต้อง ซึ่งชี้ให้เห็นว่าสาเหตุที่ทำให้พวกเขารับรู้ว่ามีคุณภาพชีวิตการทำงานที่ดีเกิดจาก (1) “มุมมองต่องาน” และ (2) “ผลกระทบจากความสัมพันธ์ระหว่างนายจ้างกับลูกจ้าง” ที่พัฒนาตามการปฏิสัมพันธ์หระหว่างนายจ้างกับลูกจ้างด้านปัญหาที่เกิดขึ้นจากการทำงาน พบว่า ส่วนใหญ่เป็นปัญหาเกี่ยวกับความสามารถของลูกจ้างที่ไม่สอดคล้องกับความต้องการของนายจ้าง แรงงานต่างด้าวส่วนใหญ่อพยพไปที่ประเทศปลายทางหลังจากได้รับข้อมูลการทำงานจากเครือข่ายทางสังคมที่พวกเขามีอยู่ พวกเขาตัดสินใจเข้ามาทำงาน เมื่อคาดว่าจะมีนายจ้างที่ดี มีสถานที่ทำงานที่ดี และมีรายได้ไปจุนเจือครอบครัวของตน โดยมิได้คำนึงถึงภาระงานและความสามารถของตนเองมากนัก นอกจากนี้ ยังพบว่า “ผลกระทบจากความสัมพันธ์ระหว่างนายจ้างกับลูกจ้าง” ทำให้ลูกจ้างพยายามปรับปรุงพัฒนาความสามารถของตนเอง เพื่อที่จะทำงานได้ตามความต้องการของนายจ้าง
DOI: 10.14457/tu.the.2015.246
title: ผู้ส่งเสริมการเรียนรู้: บทบาทในการเสริมสร้างผลการปฏิบัติงานในองค์การ

description: งานวิจัยครั้งนี้มีวัตถุประสงค์เพื่อศึกษาบทบาทของผู้ส่งเสริมการเรียนรู้ (LO Agent) ขององค์การภาครัฐ ในการรับรู้บทบาทที่เกี่ยวข้องกับกระบวนการทำงานที่เกิดขึ้น และสะท้อนออกมาเป็นผลการปฏิบัติงานขององค์การ โดยใช้การวิจัยเชิงคุณภาพ (Qualitative Research) มีการจัดเก็บข้อมูลจากการสัมภาษณ์เชิงลึกกับผู้ส่งเสริมการเรียนรู้ (LO Agent) จำนวน 10 ท่าน รวมทั้งเก็บข้อมูลจากเอกสาร เช่น รายงานการประชุม คำสั่งภายในองค์การและรายงานต่าง ๆ ที่เกี่ยวข้องผลการวิจัยพบว่า บทบาทของผู้ส่งเสริมการเรียนรู้ (LO Agent) สามารถสรุปได้เป็น 6 บทบาท โดยมี 4 บทบาทที่สอดคล้องกับบทบาทของ Facilitator ได้แก่ บทบาทตัวกลางผู้ประสานงาน, บทบาทผู้กระตุ้นเร่งเร้า, บทบาทนักประชาสัมพันธ์ และบทบาทการเป็นผู้อำนวยให้เกิดการเรียนรู้ นอกจากนี้มีการค้นพบเพิ่มเติมอีก 2 บทบาท ได้แก่ บทบาทของการเป็นจิตอาสา และบทบาทในการติดตามการดำเนินงาน ทั้งนี้มีสาเหตุมาจากบริบทองค์การภาครัฐที่กำหนดให้ตำแหน่งผู้ส่งเสริมการเรียนรู้ (LO Agent) เป็นสายงานสนับสนุน อาศัยความเสียสละของพนักงานในการให้ความร่วมมือทำหน้าที่ จึงเป็นที่มาของบทบาทดังกล่าว ส่วนบทบาทการติดตามการดำเนินงาน มาจากการทำงานที่มุ่งเน้นขั้นตอน และต้องรายงานให้กับผู้บังคับบัญชารับทราบอย่างสม่ำเสมอ จากบทบาททั้ง 6 ที่ผู้ส่งเสริมการเรียนรู้ (LO Agent) รับรู้และเข้าใจเกิดจากการเข้าไปทำงานด้านการส่งเสริมการเรียนรู้ผ่านกิจกรรม/โครงการที่กำหนด สรุปเป็นกระบวนการทำงาน 5 กระบวนการ ดังนี้ การวางแผน, การรวบรวมและทบทวนความรู้, การสร้างและจัดเก็บความรู้, การถ่ายโอนความรู้ และการนำไปใช้และปรับปรุงความรู้ ซึ่งสะท้อนออกมาเป็นผลการปฏิบัติงานขององค์การต่อไป
DOI: 10.14457/tu.the.2015.247
title: เส้นทางอาชีพของวิศวกรโยธา

description: งานวิจัยนี้ศึกษาเกี่ยวกับ “เส้นทางอาชีพของวิศวกรโยธา” เป็นการวิจัยเชิงปริมาณและเชิงคุณภาพ โดยมีวัตถุประสงค์เพื่อศึกษาปัจจัยคุณลักษณะส่วนบุคคล (ทุนมนุษย์) ที่ส่งผลต่อเส้นทางอาชีพของวิศวกรโยธาในระดับผู้บริหาร และเพื่อเป็นแนวทางในการวางแผนพัฒนาเส้นทางอาชีพของวิศวกรโยธาเข้าสู่ตำแหน่งบริหารในมุมมองของผู้ประกอบอาชีพ กลุ่มตัวอย่างในงานวิจัย คือ ผู้บริหารที่จบการศึกษาระดับปริญญาตรีวิศวกรรมศาสตร์ สาขาโยธา ทำงานในบริษัทกลุ่มพัฒนาอสังหาริมทรัพย์ (PROP) กลุ่มบริการรับเหมาก่อสร้าง (CONS) และกลุ่มวัสดุก่อสร้าง (CONMAT) ของบริษัทที่จดทะเบียนในตลาดหลักทรัพย์แห่งประเทศไทยทั้งหมด 94 บริษัท รวม 146 ท่าน โดยเก็บข้อมูลเชิงปริมาณจากแบบแสดงรายการข้อมูลประจำปี (แบบ 56-1) จากเว็บไซต์ของตลาดหลักทรัพย์แห่งประเทศไทย ประจำปี 2557 และเว็บไซต์ของสภาวิศวกร นำมาวิเคราะห์ข้อมูลด้วยโปรแกรมคอมพิวเตอร์สำเร็จรูป SPSS เพื่อแจกแจงความถี่ ค่าร้อยละ และการวิเคราะห์สมการถดถอยพหุคูณ จากนั้นนำผลการวิจัยเชิงปริมาณมาวิเคราะห์ควบคู่กับการวิจัยเชิงคุณภาพ โดยการสัมภาษณ์เชิงลึกกับวิศวกรที่ทำงานในบริษัทที่ในสายงานรับเหมาก่อสร้าง พัฒนาอสังหาริมทรัพย์ หรือใช้ความรู้ในเรื่องวิศวกรรมศาสตร์ สาขาโยธา จำนวน 9 ท่านผลการทดสอบสถิติเชิงปริมาณพบว่า ปัจจัยคุณลักษณะส่วนบุคคลที่ส่งผลต่อเส้นทางอาชีพของอาชีพวิศวกรโยธาในระดับผู้บริหารที่สำคัญ ได้แก่ อายุงานหรือประสบการณ์ทำงาน มหาวิทยาลัยที่จบการศึกษา เพศ ระดับปริญญาสูงสุด นอกจากนี้จากการสัมภาษณ์วิศวกรโยธาพบว่ายังมีคุณลักษณะส่วนบุคคลอื่นๆ อีกที่มีความสำคัญต่อความก้าวหน้าในเส้นทางอาชีพสู่ตำแหน่งบริหาร ได้แก่ ชั่วโมงทำงานที่นาน และการมีเครือข่ายทางธุรกิจ
DOI: 10.14457/tu.the.2015.248
title: ปัจจัยที่ส่งผลให้พนักงานออฟฟิศทำงานติดต่อกันเป็นระยะเวลานานและเป็นโรคคอมพิวเตอร์ซินโดรม

description: งานวิจัยชิ้นนี้ศึกษาเกี่ยวกับสาเหตุของการทำงานติดต่อกันเป็นระยะเวลานานและเกิดโรคคอมพิวเตอร์ซินโดรมในกลุ่มพนักงานออฟฟิศ ซึ่งผู้ที่มีอาการโรคคอมพิวเตอร์ซินโดรมส่วนใหญ่ จะเกิดความรู้สึกไม่สะดวกสบาย ยากต่อการเคลื่อนไหว ทรมานในการใช้ชีวิตประจำวันในระยะยาว ส่งผลต่อความสูญเสียทางเศรษฐกิจและประสิทธิภาพของการทำงาน     ทั้งนี้ ปัจจุบันองค์กรต่าง ๆ ยังคงไม่ได้ให้ความสำคัญกับปัญหานี้เท่าที่ควร โดยขาดความเข้าใจถึงสาเหตุ การวางกลยุทธ์ แนวทางการป้องกันการเกิดโรคคอมพิวเตอร์ซินโดรมภายในองค์กร จึงเป็นความท้าทายที่จะศึกษา ถึงแนวโน้ม สาเหตุ เพื่อเป็นข้อมูลสร้างให้องค์กรเกิดความเข้าใจ ตระหนักถึง และนำเอาประเด็นเกี่ยวกับการเจ็บป่วยสะสมจากการทำงาน เข้ามาเป็นส่วนหนึ่งของการดำเนินงานและบริหารจัดการทรัพยากรมนุษย์ภายในองค์กรได้อย่างมีประสิทธิภาพ   งานวิจัยเรื่องปัจจัยที่ส่งผลให้พนักงานออฟฟิศทำงานติดต่อกันเป็นระยะเวลานานและเป็นโรคคอมพิวเตอร์ซินโดรม เป็นงานวิจัยเชิงปริมาณ โดยใช้วิธีการเก็บข้อมูลจากแบบสอบถามผ่านวิธีการสุ่มเลือกกลุ่มตัวอย่าง ซึ่งเป็นพนักงานออฟฟิศที่ปฏิบัติงานอยู่ในพื้นที่กรุงเทพมหานคร จำนวนทั้งหมด 420 คน    จากผลการวิจัยพบว่า พนักงานออฟฟิศที่มีอาการเจ็บป่วยจากโรคคอมพิวเตอร์ซินโดรม ส่วนใหญ่มีระดับความรุนแรงของอาการที่ระดับปานกลางคือ รู้สึกเจ็บปวดขณะทำงาน และช่วงเวลาพักจากการทำงาน โดยมีอาการเจ็บป่วยที่บริเวณไหล่-บ่า มากที่สุด และยังไม่ได้รับการได้รับการดูแลที่ดีจากองค์กรเกี่ยวกับอาการเจ็บป่วยจากโรคคอมพิวเตอร์ซินโดรม กลุ่มตัวอย่างส่วนใหญ่เลือกที่จะละเว้นจากการทำงานหากมีอาการ   ทั้งนี้ จากผลวิจัยพบว่า ปัจจัยด้านการเรียกร้องด้านผลการปฏิบัติงาน (Performance demands) ปัจจัยด้านบทลงโทษจากความผิดพลาดในการทำงาน (Failure) ปัจจัยด้านความสามารถในการปฏิบัติงานของตนเอง (Self-efficacy) ปัจจัยด้านอำนาจและความสามารถในการควบคุมงาน (Control) ปัจจัยด้านบรรยากาศการทำงานหนักในองค์กร (Overwork climate) และปัจจัยด้านการยอมรับจากเพื่อนร่วมงาน (Co-worker approval) ต่างส่งผลต่อการเกิดโรคคอมพิวเตอร์ซินโดรมตามลำดับ
DOI: 10.14457/tu.the.2015.249
title: คุณค่าที่อยู่ในงานของการเป็นเลขานุการส่วนบุคคล

description: การวิจัยครั้งนี้มีวัตถุประสงค์เพื่อศึกษาการรับรู้คุณค่าที่อยู่ในงานของการเป็นเลขานุการส่วนบุคคล และระบุถึงปัจจัยสำคัญที่ส่งผลต่อการรับรู้ถึงคุณค่าที่อยู่ในงาน ตลอดจนศึกษาสภาพที่เป็นปัญหาของการทำงานเป็นเลขานุการส่วนบุคคลที่กระทบต่อการรับรู้คุณค่าที่อยู่ในงาน โดยเป็นวิธีการวิจัยเชิงคุณภาพ (Qualitative Research) และเก็บรวบรวมข้อมูลด้วยวิธีการสัมภาษณ์แบบกึ่งโครงสร้าง (Semi-Structured Interview) ซึ่งคำถามที่ใช้สัมภาษณ์พัฒนาจากโครงสร้างคำถามของแบบประเมิน The Work and Meaning Inventory (WAMI) ของ Michael F. Steger ซึ่งผลคะแนนที่ได้จากการประเมินดังกล่าว จะนำมาใช้ประกอบการสัมภาษณ์แบบเชิงลึก (In-depth Interview) ในแต่ละประเด็นที่เกี่ยวกับคุณค่าที่อยู่ในงานต่อไป โดยผู้ให้ข้อมูลในการวิจัยครั้งนี้ คือ พนักงานที่ปฏิบัติหน้าที่เป็นเลขานุการส่วนบุคคลของผู้บริหารระดับสูง จำนวน 10 คน       ผลการวิจัยพบว่าเลขานุการส่วนบุคคลมีการรับรู้ถึงคุณค่าที่อยู่ในงาน (Meaningful Work) อยู่ในระดับสูง โดยรู้สึกมีความภาคภูมิใจในงานของตน เพราะเลขานุการส่วนบุคคลคือบุคคลซึ่งทำงานใกล้ชิดผู้บริหารระดับสูงขององค์การ ได้รับเกียรติและความไว้วางใจจากผู้บริหารระดับสูง ให้ทำหน้าที่ในการดูแลจัดการทั้งในเรื่องส่วนตัวและเรื่องงานบริหารองค์การ ซึ่งงานส่วนใหญ่ที่ได้รับมอบหมายล้วนแล้วแต่เป็นงานที่สำคัญหรือเป็นความลับของผู้บริหารระดับสูงหรือองค์การ ทั้งนี้ตำแหน่งงานเลขานุการส่วนบุคคลถือว่ามีความสำคัญต่อผู้บริหารระดับสูงค่อนข้างมาก เพราะมีหน้าที่ในการแบ่งเบาภาระงานต่างๆและอำนวยความสะดวกให้แก่ผู้บริหารระดับสูง เป็นศูนย์กลางคอยประสานให้งานเดินหน้าไปได้ และยังเป็นสมองช่วยคิด ตรวจสอบ กลั่นกรอง จดจำ และคอยเตือนผู้บริหารระดับสูงอีกด้วย ซึ่งการมีโอกาสได้ทำงานกับผู้บริหารระดับสูงทำให้ได้เรียนรู้ มุมมองและทัศนคติจากผู้บริหารระดับสูงอย่างใกล้ชิด เลขานุการส่วนบุคคลจึงเปรียบเสมือนเป็นตัวแทนของผู้บริหารระดับสูง โดยเลขานุการส่วนบุคคลที่มีอายุงานมาก ย่อมมีการรับรู้คุณค่าที่อยู่ในงานมากขึ้นไปด้วย เพราะได้รับความก้าวหน้าและความสำเร็จในชีวิตการทำงาน รวมถึงเกิดความผูกพันกับงาน (Job engagement) และมีความรักในงานสูง ซึ่งปัจจัยที่ส่งผลต่อการรับรู้ถึงคุณค่าที่อยู่ในงานของการเป็นเลขานุการส่วนบุคคลมากที่สุด ก็คือปัจจัยทางด้านผู้บริหารระดับสูง ดังนั้นผู้บริหารระดับสูงจึงควรตระหนักและให้ความสำคัญกับเลขานุการส่วนบุคคลของตน โดยการให้เกียรติและยกย่องชื่นชมอยู่เสมอ ทั้งนี้สภาพที่เป็นปัญหาของการทำงานเป็นเลขานุการส่วนบุคคลที่กระทบต่อการรับรู้คุณค่าที่อยู่ในงาน (Meaningful Work) ประกอบด้วยปัญหาซึ่งเกิดขึ้นจากตัวบุคคลผู้ปฏิบัติงานเลขานุการส่วนบุคคลเอง ปัญหาจากภายในองค์การ ปัญหาเกี่ยวกับผู้บริหารระดับสูงของตน ปัญหาจากสังคมภายนอก และปัญหาเรื่องความก้าวหน้าและความมั่นคง ซึ่งสภาพปัญหาเหล่านี้ล้วนส่งผลให้การรับรู้คุณค่าที่อยู่ในงานของการเป็นเลขานุการส่วนบุคคลลดลง
DOI: 10.14457/tu.the.2015.250
title: ชีวิตหลังเกษียณของข้าราชการครู

description: การวิจัยครั้งนี้มีจุดประสงค์เพื่อเพื่อศึกษาทัศนคติและพฤติกรรมด้านการเงิน จิตใจ สังคม สุขภาพ ความคาดหวังที่ทำให้ผู้เกษียณอายุนั้นมีความสุข จากมุมมองของการวางแผนด้านการเงิน จิตใจ สังคม สุขภาพ รวมถึงถึงปัญหา อุปสรรคที่เกิดขึ้นในการดำเนินชีวิต การวางแผนหลังจากการเกษียณอายุเพื่อหาแนวทางในการแก้ปัญหาการหลังการเกษียณอายุของข้าราชการครูในจังหวัดปราจีนบุรี โดยใช้การวิจัยเชิงคุณภาพ เก็บรวบรวมข้อมูลจากเอกสารและการสัมภาษณ์เชิงลึกแบบมีโครงสร้างน้อย จากผู้ให้ข้อมูลคือข้าราชการครูในจังหวัดปราจีนบุรีที่มีการเกษียณอายุทั้งก่อนและหลังอายุ 60 ปี โดยต้องมีอายุราชการมากกว่า 25 ปีผลวิจัยพบว่าผลกระทบหลังการเกษียณนั้นมีทั้งเชิงบวกและเชิงลบ การวางแผนนั้นช่วยให้ผลกระทบนั้นเป็นไปในทิศทางที่ดีขึ้นทั้งเชิงบวกและลบ โดยจากกลุ่มตัวอย่างพบความแตกต่างเฉพาะในเรื่องของการวางแผนทางด้านการเงิน และวางแผนด้านการเงินเป็นเรื่องที่สำคัญที่สุด ซึ่งส่งผลกระทบต่อชีวิตหลังการเกษียณมากที่สุด แต่การวางแผนด้านการเงินนั้นมีอุปสรรคสำคัญคือ การขาดความรู้ในการวางแผน
DOI: 10.14457/tu.the.2015.251
title: การพัฒนาแผนการรักษาพนักงานแบบมีส่วนร่วม

description: การวิจัยนี้มีจุดประสงค์เพื่อสร้างการมีส่วนร่วมระหว่างพนักงานสายงานธุรกิจลูกค้าผู้ประกอบการในการพัฒนาแผนการรักษาพนักงานของสายงาน ตลอดจนได้มาซึ่งการนำเสนอแผนการรักษาพนักงานที่เกิดจากการมีส่วนร่วมของพนักงานสายงานธุรกิจลูกค้าผู้ประกอบการ โดยผู้ให้ข้อมูลในการวิจัยครั้งนี้คือ พนักงานสายงานธุรกิจลูกค้าผู้ประกอบการรวมจำนวน 20 คน แบ่งเป็นเก็บรวบรวมข้อมูลจากการสัมภาษณ์รายบุคคลจำนวน 13 คน และการสนทนากลุ่ม (Focus Group) จำนวน 7 คน โดยผลการวิจัยพบว่าบุคลากรในสายงานมีความเข้าใจในเรื่องของการรักษาพนักงานว่าเป็นสิ่งสำคัญที่องค์การจำเป็นต้องตระหนึกถึงอย่างต่อเนื่อง และมองเห็นถึงปัจจัยในเรื่องของการฝึกอบรมและพัฒนา เรื่องหัวหน้างาน และเรื่องสภาพแวดล้อมในการทำงาน ว่าเป็นปัจจัยที่สำคัญที่สายงานควรมีการพัฒนาให้ดียิ่งขึ้นเพราะล้วนแล้วแต่เป็นปัจจัยสำคัญในการตัดสินใจทำงานอยู่ในองค์การต่อไป ซึ่งหลังจากการเก็บข้อมูลจากการสัมภาษณ์รายบุคคลและการสนทนากลุ่ม (Focus Group) แล้วนั้น สามารถนำมาสังเคราะห์ผลออกเป็นแผนงานได้ 3 ส่วนที่สอดคล้องกับข้อมูลที่ผู้ให้ข้อมูลร่วมกันนำเสนอ กล่าวคือ 1.) แผนการปรับเปลี่ยนแผนเส้นทางการเรียนรู้ (Training Roadmap) ให้สอดคล้องกับลักษณะงานของตำแหน่งผู้ดูแลความสัมพันธ์ลูกค้าผู้ประกอบการ2.) แผนการคัดเลือกตำแหน่งผู้นำทีมและการพัฒนาและฝึกอบรมทักษะความเป็นผู้นำ และ 3.) แผนงานในการสร้างสภาพแวดล้อมในการทำงานที่ดี โดยการเก็บข้อมูลแบบสนทนากลุ่มนั้นสะท้อนให้เห็นถึงกระบวนการสร้างการมีส่วนร่วมอย่างแท้จริง ซึ่งบุคลากรมีความคิดเห็นว่าการมีส่วนร่วมนี้จะสามารถทำให้ได้ผลลัพธ์ที่สอดคล้องกับความต้องการของพนักงาน
DOI: 10.14457/tu.the.2015.252
title: การรับราชการ: แรงจูงใจในการบริการสาธารณะหรือสวัสดิการในองค์การ

description: การวิจัยนี้มีวัตถุประสงค์เพื่อศึกษาการรับรู้แรงจูงใจในการบริการสาธารณะและความสำคัญของสวัสดิการในองค์การในการรับราชการ  โดยเป็นการวิจัยเชิงคุณภาพ จัดเก็บข้อมูลโดยการสัมภาษณ์เชิงลึกกับข้าราชการพลเรือนสามัญในหน่วยงานราชการแห่งหนึ่ง จำนวน  20 คน        จากผลการวิจัยพบว่า ข้าราชการ จำนวน 8 คน มีแรงจูงใจในการรับราชการเนื่องจากการรับรู้แรงจูงใจในการบริการสาธารณะ โดยแสดงพฤติกรรมที่ทำประโยชน์เพื่อส่วนรวมผ่านมิติดังต่อไปนี้ คือ  มิติที่ 1 การเข้าไปมีส่วนร่วมในการกำหนดนโยบายสาธารณะ มิติที่ 2 ความมุ่งมั่นในการรับผิดชอบต่อผลประโยชน์ส่วนรวม มิติที่ 3 ความเห็นอกเห็นใจผู้อื่น มิติที่ 4 ความเสียสละ สะท้อนให้เห็นถึงความตั้งใจในการรับราชการ ซึ่งสอดคล้องกับภารกิจของภาครัฐที่มุ่งตอบสนองความต้องการของประชาชนโดยรวม โดยแรงจูงใจในการบริการสาธารณะนั้นได้รับอิทธิพลจาก 1) การขัดเกลาของสถาบันครอบครัวทำให้มีทัศนคติเชิงบวกต่อการบริการสาธารณะ 2) ลักษณะงาน และการสร้างความสัมพันธ์ที่ดีภายในองค์การทำให้เห็นคุณค่าของการปฏิบัติหน้าที่เพื่อประโยชน์ของประชาชน และข้าราชการ จำนวน 12 คน ให้ความสำคัญของสวัสดิการที่เป็นแรงจูงใจในการรับราชการ เนื่องจากสามารถตอบสนองความต้องการในการดำรงชีวิตได้ทั้งในด้าน 1) ครอบครัว จากการปลูกฝังสวัสดิการภาครัฐอันเกี่ยวข้องกับสิทธิประโยชน์ต่อตนเองและครอบครัว  2) ความมั่นคงในชีวิตหลังเกษียณอายุราชการ 3) ลดภาระค่าครองชีพ 4) สร้างขวัญและกำลังใจในการปฏิบัติงาน ซึ่งสิ่งเหล่านี้นำไปสู่การสร้างแรงจูงใจให้รับราชการ เมื่อเปรียบเทียบระหว่างแรงจูงใจในการบริการสาธารณะกับสวัสดิการในองค์การ พบว่า กลุ่มผู้ให้ข้อมูลส่วนใหญ่ให้ความสำคัญกับสวัสดิการเป็นแรงจูงใจในการรับราชการ เนื่องจากความต้องการสร้างความมั่นคงในการดำรงชีวิตมากกว่า
DOI: 10.14457/tu.the.2015.253
title: Does simple pair trading still work within Thailand?

description: Pair trading strategy gains prominence heavily in 2000s as many research papers evidence of extraordinary return by implementing price spread method and ratio selection method, this study on pair trading additionally focuses on single-business company and diversified company in order to investigate whether single business’s stock provides higher return than diversified one or not. As well as, most of companies currently change their business strategy to be operating in more than one single business specifically over the past decade, therefore companies with same business or high similarities should be influenced by the same fundamentals and their stock piece should be also. In a nutshell, after having 6 major industries studied in Thailand, pair trading return from single-business companies is abnormal and higher that the diversified-business companies.
DOI: 10.14457/tu.the.2015.254
title: The relationship between business cycles and leverage: evidence from listed firm in Thailand

description: This study focuses on investigating the effect of business cycle to the firm leverage of Thai listed companies from year 2005 to 2014. The total liability to total asset is used to reflect the leverage level. The expansion period is used as proxy for business cycles. In addition, the examination of financial constraint, financial unconstraint, and industry specific effect are also included in this study. In expansion phase, the result exhibits the significant negative effect to the leverage. Hence, the leverage level is lower in expansion phase of business cycles. Furthermore, the result suggests a negative relationship between leverage and 1-period lagged financial unconstraint indicating that the firm without financial constraints will use less debt. The 1-period lagged financial constraint does not have significant effect to the leverage level. The firm with financial constraint will not have different leverage level with other firms. The result also indicates the positive relationship between leverage and financial industry reflecting higher leverage usage in financial industry.
DOI: 10.15129/7c95ca49-1839-4509-8138-6c4d1444649d
title: MobileHCI 2017 Watch Text Entry Data

description: Data from studies on text entry on a smartwatch. To tie in with MobileHCI 2017 paper on Text Entry Tap Accuracy and Exploration of Tilt Controlled Layered Interaction on Smartwatches. Details on the data can be found in the Readme file provided.
DOI: 10.5281/zenodo.804261
title: Vocal Imitation Of Percussion Sounds: On The Perceptual Similarity Between Imitations And Imitated Sounds

description: Dataset of the drum sounds and vocal imitations used in the listening study. There are 30 drum sounds, indexed 0-29. The imitations are indexed by imitator (0-13), with imitations of each drum sound in the respective directories. Included is a csv file containing the participant responses from the listening test.

NOTE: The BFD drum samples have been made available with the permission of FXpansion Audio UK. Permission is granted for their use in further academic research. Contact SKoT McDonald &lt;skot@fxpansion.com&gt; for further information."
DOI: 10.5281/zenodo.804262
title: Vocal Imitation Of Percussion Sounds: On The Perceptual Similarity Between Imitations And Imitated Sounds

description: Dataset of the drum sounds and vocal imitations used in the listening study. There are 30 drum sounds, indexed 0-29. The imitations are indexed by imitator (0-13), with imitations of each drum sound in the respective directories. Included is a csv file containing the participant responses from the listening test.

NOTE: The BFD drum samples have been made available with the permission of FXpansion Audio UK. Permission is granted for their use in further academic research. Contact SKoT McDonald &lt;skot@fxpansion.com&gt; for further information."
DOI: 10.5281/zenodo.804001
title: Classifying The Correctness Of Generated White-Box Tests: An Exploratory Study

description: White-box test generator tools rely only on the code under test to select test inputs, and capture the implementation's output as assertions. If there is a fault in the implementation, it could get encoded in the generated tests. Tool evaluations usually measure fault-detection capability using the number of such fault-encoding tests. However, these faults are only detected, if the developer can recognize that the encoded behavior is faulty. We designed an exploratory study to investigate how developers perform in classifying generated white-box test as faulty or correct. We carried out the study in a laboratory setting with 54 graduate students. The tests were generated for two open-source projects with the help of the IntelliTest tool. The performance of the participants were analyzed using binary classification metrics and by coding their observed activities. The results showed that participants incorrectly classified a large number of both fault-encoding and correct tests (with median misclassification rate 33% and 25% respectively). Thus the real fault-detection capability of test generators could be much lower than typically reported, and we suggest to take this human factor into account when evaluating generated white-box tests.<br>
<br>
This material contains the dataset and the recorded videos of the study.